Peter Toperczer

Profesor Peter Toperczer, Dr. h. c. (* 24. júla 1944, Košice – 16. augusta 2010, Praha) bol slovenský klavírista a významný hudobný pedagóg, ktorý do roku 2005 zastával funkciu dekana Hudobnej fakulty AMU i funkciu rektora Akademie múzických umění v Prahe.

 Stručný životopis 
Svoje štúdiá hry na klavír zahájil súkromne v roku 1954, v rokoch 1958 až 1962 študoval na košickom konzervatóriu, od roku 1962 až do roku 1971 absolvoval pražskú Akadémiu múzických umení (vrátane ašpirantúry) u profesorov Františka Maxiána a Josefa Páleníčka. Od roku 1972 až do roku 1989 pôsobil ako sólista Slovenskej filharmónie, súbežne s tým sa od roku 1978 do roku 1982 venoval výuke hry na klavír na Vysokej škole múzických umení v Bratislave. Uznávaný bol za interpretácie klavírnych diel Prokofieva, Ravela, Schumanna, Mozarta, ale nadovšetko geniálneho Brahmsovho Koncertu d mol. Od roku 1986 následne vyučoval na pražskej Akadémii múzických umení. V roku 1990 sa habilitoval ako jej docent, v roku 1995 bol menovaný jej profesorom a od roku 1999 do roku 2005 zastával funkciu jej rektora.

Od roku 1983 sa tiež venoval štvorručnej hre, respektíve hre na dvoch klavíroch s Mariánom Lapšanským. Bol umeleckým riaditeľom Medzinárodnej klavírnej súťaže v Košiciach.

 Referencie 

 Externé odkazy 

 Osobnosti a profily koncertných umelcov 
 Akademické orgány AMU 

Kategória:Osobnosti z Košíc
Kategória:Slovenskí klaviristi
Kategória:Absolventi Akadémie múzických umení v Prahe
Kategória:Vyučujúci na Vysokej škole múzických umení v Bratislave
Kategória:Vyučujúci na Akadémií múzických umení v Prahe
Kategória:Dekani Hudobnej fakulty Akadémií umení v Prahe
Kategória:Rektori Akadémie múzických umení v Prahe
Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Slovenskí hudobní pedagógovia
Kategória:Sólisti Slovenskej filharmónie